
Návrh uznesenia

Mestské zastupiteľstvo mesta Trnava po prerokovaní:

1. Schvaľuje

nájom nebytových priestorov v objekte súpisné číslo 6910, na parcele parcelné číslo 8399/135, na ulici Limbová 11 v Trnave, na 1. poschodí o výmere 26,60 m2,

nájomcovi - Združenie Informačných a poradenských centier mladých v SR (ZIPCeM), M. Falešníka 6, 971 01 Prievidza, IČO: 17 061 334,
za nájomné 465,50 eur/rok, na účely zabezpečenia činnosti neziskovej organizácie – stretnutia s dobrovoľníkmi, priestor pre zamestnanca, na dobu neurčitú odo dňa protokolárneho prevzatia nebytových priestorov, najneskôr od 01.12.2024, s výpovednými lehotami:

a﴿ 1 mesiac:

    - ak nájomca mešká viac ako 1 mesiac s platením nájomného  a úhradami za služby spojenými s užívaním nebytových priestorov,

    -  ak nájomca vykoná stavebné úpravy bez súhlasu prenajímateľa,

    -  ak nájomca užíva nebytové priestory v rozpore so zmluvou

  b﴿ 3 mesiace bez udania dôvodu zo strany prenajímateľa alebo nájomcu,
ako prípad hodný osobitného zreteľa, o ktorom rozhodne trojpätinovou väčšinou hlasov všetkých poslancov v zmysle § 7, ods. 2 písm b) a i) aktuálne platných Zásad hospodárenia a nakladania s majetkom Mesta a s majetkom štátu, ktorý Mesto užíva, keďže sa jedná o nájom nebytového priestoru s malou výmerou do 50 m2 a zároveň sa týmto nájmom zabezpečí kultúrny, osvetový a sociálny rozvoj obyvateľstva mesta.
  

Špecifikácia priestorov:

miestnosť č. 04 /miestnosť na vzdelávanie/   26,60 m² 

2. Ukladá: 

spoločnosti STEFE Trnava, s. r. o. 

uzatvoriť Zmluvu o nájme nebytových priestorov v zmysle schvaľovacej časti uznesenia.
Termín: do 30.11.2024

Dôvodová správa

Nebytové priestory v objekte na ulici Limbová 11 v Trnave, na 1. poschodí objektu, o celkovej výmere 316,21m2 má od 01.06.2023 vo výpožičke Centrum voľného času so sídlom na ulici V jame 3 v Trnave, kde prevádzkuje mládežnícku klubovňu. Zmluva o výpožičke je uzatvorená na dobu neurčitú.

Centrum voľného času je zariadenie pre deti a mládež, ktorého cieľom a poslaním je počas celého roka organizovať výchovno-vzdelávacie ale i oddychové aktivity, rozvíjať záľuby, záujmy a talent detí a mládeže. Svoju činnosť organizuje formou pravidelnej a príležitostnej záujmovej činnosti. V pravidelnej záujmovej činnosti je to ponuka záujmových útvarov (krúžkov) v čase mimo vyučovania. Centrum voľného času je aktívne aj v metodickej činnosti organizovaním prednášok a odborných seminárov pre pedagógov.

Dňa 21.08.2024 bola spoločnosti STEFE Trnava, s.r.o. doručená žiadosť pána Mgr. Havlíka – riaditeľa Centra voľného času o vypovedanie časti predmetných nebytových priestorov, konkrétne miestnosti č.4 o výmere 26,60 m2. Následne na to, bola doručená žiadosť – cenová ponuka Združenia Informačných a poradenských centier mladých v SR (ZIPCeM), M. Falešníka 6, 971 01 Prievidza, IČO: 17 061 334 o prenájom týchto priestorov na dobu neurčitú, ktoré by využívali na účely zabezpečenia činnosti neziskovej organizácie – na stretnutia s dobrovoľníkmi a ako priestor pre zamestnanca.
Ponuková cena je v súlade s aktuálne platným VZN č.514 a predstavuje sumu 17,50 eur/m2/rok, čo je 465,50 eur/rok.
ZIPCeM je koordinátorom práce s mládežou, podieľa sa na práci s mládežou v klubovniach mestských častí, prináša poradenstvo a vzdelávacie aktivity, vďaka čomu aj Centrum voľného času získava rôzne granty na podporu svojej činnosti.

V nadväznosti na uvedené a v zmysle § 7, ods. 2 písm b) a i) aktuálne platných Zásad hospodárenia a nakladania s majetkom Mesta a s majetkom štátu, ktorý Mesto užíva, keďže sa jedná o nájom nebytového priestoru s malou výmerou do 50 m2 a zároveň sa týmto nájmom zabezpečí kultúrny, osvetový a sociálny rozvoj obyvateľstva mesta, predkladáme materiál k zasadnutiu Mestského zastupiteľstva ako prípad hodný osobitného zreteľa, o ktorom rozhodne trojpätinovou väčšinou hlasov všetkých poslancov Mestské zastupiteľstvo mesta Trnava.
Zámer prenajať nebytové priestory z dôvodu hodného osobitného zreteľa musí byť zverejnený na úradnej tabuli mesta ako i na webovom sídle mesta a na internetovej stránke správcu najmenej 15 dní pred schvaľovaním Mestským zastupiteľstvom. 

Zámer bol zverejnený dňa 10.10.2024.

Žiadateľ nemá podlžnosti voči mestu Trnava ani organizáciám, ktoré boli mestom Trnava zriadené. 
